open-index/open-wikipedia-markdown huggingface dataset:
Glesne kapell

**Glesne kapell** er en langkirke i bindingsverk fra 1908, reist på grunn avstått fra gårdsbruket Søndre Glesne i Krødsherad kommune i Buskerud. Kapellet, som har tradisjoner som anneks til Olberg kirke på Noresund, eies av Krødsherad menighetsråd og inngår i Eiker prosti i Tunsberg bispedømme. Kapellet ble innviet 24. februar 1908.

## Om kapellet
Kirkebygget har takrytter i vest og er reist i treverk på en grunnmur av naturstein, utvendig bordkledd og hvitmalt. Det har 200 plasser. Kapellet ligger på tvers av Krøderfjordens sørende og har tilkomst via fylkesvei 2894 (Vestsideveien), cirka 2 km vest for tettstedet Krøderen og cirka 14 km sørøst for Olberg kirke på Noresund. Arkitekt var Hans Horn, mens Ole og Jakob Rødningen reiste kapellet.

Bygget er reist som en langkirke og har takrytter i vest, med ei klokkestue som har fire gavler med kryssende saltak med ei 8-kantet hjelm med spir over. På spiret er det festet ei tradisjonell kule og en fløy med årstallet 1908. Skipet er rektangulært og har et lavere og smalere, nærmest kvadratisk kor i øst. Både skip og kor har saltak tekket med skifer. Kirkeskipet har dessuten et såvidt smalere og lavere utbygg mot vest, som blant annet rommer vestgalleriet og bærer takrytteren, som hviler på stolper som er ført ned på gulvet via galleriet. Taket over det lavere koret fortsetter ut over korveggene mot sør og nord, der det er oppført et lite prestesakristi på sørsiden og et lite dåpssakristi på nordsiden. Hovedinngangen går via vestgavlen og har et lite vindfang foran seg.

Klokkestua er bestyrket med to klokker, som begge ble støpt ved O. Olsen & Søns klokkestøperi på Nauen ved Tønsberg i 1908. Den største klokka har innskriften «*Ære være Gud i det høiste. Givet af N. N. Skinnæs og hustru*», mens den minste klokka har innskriften «*Gud er kjærlighed. Givet af Gunhild Vasendrud og O. A. Skinnæs og hustru*».

Glesne kapell har egen kirkegård med leggplass. Et gravkapell i bindingsverk ble reist på kirkegården i 1927, men det ble ominnredet på dugnad til ei kirkestue og tatt i bruk i 1996. Kirkestua har saltak og en liten takrytter. Den inneholder et lite kjøkken, stue og toaletter, og kan leies til mindre sammenkomster.

## Se også
* Olberg kirke
* Veikåker kapell

## Referanser


## Kilder
* Sigrid og Håkon Christie: Glesne kapell i *[[Norges kirker]]*

## Eksterne lenker
* 
*
Haldensleben

**Haldensleben** er en liten by i forbundsstaten Sachsen-Anhalt i Tyskland. Den ligger ved elven Ohre, rundt 30 km nordvest for Magdeburg. Den har togforbindelse til Magdeburg, Oebisfelde og Eilsleben. Fra 1994 til 2007 var byen administrasjonssete for distriktet Ohrekreis. I 2007 ble den administrasjonssete for det nye distriktet Landkreis Börde. 

Byen har en protestantisk kirke, en rolandstatue fra 1528 som er den eneste i sitt slag som viser Roland til hest. Sandstensstatuen etterfulgte en rolandstatue i tre fra 1419. Rolandsstatuen symboliserte i middelalderen byens frihet og rettigheter.

Før 1938, da den nåværende sentrumsdelen ble sammenslått med Althaldensleben, var den kjent som Neuhaldensleben.

## Bilder

Rathaus Haldensleben.jpg|Haldensleben rådhus
Haldensleben Markt 21.JPG|Bolig ved torget
Hundisburg, GERMANY 20-09-2008 (117).JPG|Hundisburg slott
Hagenstraße 9 9a Haldensleben.jpg|Hagenstraße 9 og 9a 
Haldensleben Roland.jpg|Rolandsstatuen i Haldensleben


## Referanser


## Eksterne lenker
*
Veikåker kapell

**Veikåker kapell** er en laftet hallkirke av tømmer fra 1934, reist på Stavenesodden like nord for gårdsbruket Veikåker (gnr. 219) i Krødsherad kommune i Buskerud. Kapellet, som har tradisjoner som anneks til Olberg kirke på Noresund, eies av Krødsherad menighetsråd og inngår i Eiker prosti i Tunsberg bispedømme.

Kapellet har 150 plasser og egen kirkegård med leggplass. Adkomst til kirkestedet, som ligger snaut 11 km nord for Olberg kirke på Noresund, går via tidligere riksvei 7, nå fylkesvei 280 (Krøderfjordveien) i Krødsherad.

## Om kapellet
Kirken står i en helling, cirka 100 meter fra Krøderfjordens østbredd og cirka 50 meter fra fylkesveien.

Kirkebygget ble reist av laftet tømmer og har saltak og takrytter med klokkestue over vestgavlen. Takrytteren har valmtak over klokkestua med spir, som er utrustet med ei klokke støpt av O. Olsen & Søn i 1928. Tomten ble i 1919 avstått som gave av gårdbruker Thor Wegager. Kirkegården ble innviet i 1928, men det ble ikke gitt byggetillatelse der før i 1933. Sigurd Trøim tegnet kapellet, som er en liten hallkirke innviet den 28. september 1934. Kirkebygget har dessuten et lite våpenhus, med trapp opp til vestgalleriet, foran inngangen i vest. Kirkeskip og kor har begge full bredde og høyde. Østre del inneholder dessuten et lite dåpssakristi og prestesakristi. Øst for kapellet står det et uthus med bod og toalett.

Opprinnelig hadde kirken et harmonium, med en fortid fra NRK, stående på vestgalleriet. Dette var en gave fra Ringnes bryggeri, hvis grunnleggere har sine røtter fra den gamle storgården Ringnes i Krødsherad. Gården ligger forøvrig tvers over fjorden på kapellet. Instrumentet ble senere flyttet ned på kirkegulvet, da det gamle Walckerorgelet fra Olberg kirke ble istandsatt og tatt i bruk fra 1996.

Kirkegården med leggplassen ligger sør for kapellet.


Veikåker kapell.jpg|Før kapellet ble rødmalt
Krødsherad, Veikåker kapell (32).jpg|Interiør
Krødsherad, Veikåker kapell (26).jpg|Utsikt mot orgelet


## Se også
* Olberg kirke
* Glesne kapell

## Referanser


## Kilder
* Sigrid og Håkon Christie: Veikåker kapell i *[[Norges kirker]]*
* 

## Eksterne lenker
* 
*
Lierskogen kirke

**Lierskogen kirke** er en kirke fra 1937 i Tranby sogn i Lier kommune i Buskerud.

Byggverket er i mur og har 150 plasser.

## Eksterne lenker
* Jubileumshefte 2012
* Lier kirkelige fellesråd
*
Sjåstad kirke

**Sjåstad kirke** er en langkirke fra 1896 i Lier kommune i Buskerud.

Byggverket er i stein og har 370 plasser.

Adkomst til stedet er via Fv 21.

## Referanser


## Litteratur
* 

## Eksterne lenker
* Jubileumshefte 1996
* Sjåstad kirke i «Norges kirker»
* 
* Lier kirkelige fellesråd
*
Lüneburg

**Lüneburg** er en by i den nordtyske forbundsstaten Niedersachsen. Den ligger ved den lille elven Ilmenau, ca. 50 km sørøst for Hamburg ved randen av et hedeområde som er oppkalt etter byen, «Lüneburger Heide». 
 
## Historie
I historiske kilder omtales Lüneburg for første gang i 956. I middelalderen ble byen svært rik på grunn av salthandelen. Det fantes flere saltårer i byens omgivelser og saltet ble utvunnet og eksportert. Det ble transportert langs den gamle saltveien via Lauenburg til Lübeck og derfra til alle østersjøbyene. Salthandelen gjorde Lüneburg til en av de mektigste byene i hansaen. Etter mange århundrer med rikdom og innflytelse avtok Lüneburgs betydning etter 1600-tallet. Saltgruven ble stengt i 1980 etter mer enn tusen års drift.

Byen er et samferdelssenter, med både saltverk, kjemisk industri, trevare og maskinindustri, bryggeri, operahus, teatre og mye annet.

Det moderne Lüneburg har fått ny betydning ved sitt universitet som ble grunnlagt i 1989.

## Bilder

Rathaus2.jpg|Rådhuset i Lüneburg
Skillshare, Alter Hafen Lüneburg.jpg|Brausebrücke


## Referanser


## Eksterne lenker
*
Tranby kirke

**Tranby kirke** er en langkirke fra 1855 i Lier kommune i Buskerud. Kirken erstattet en eldre kirke på samme sted, som var annekskirke under bygdas hovedkirke Frogner kirke. 

Byggverket er i stein og hadde tidligere 360 plasser. Flere benker har imidlertid blitt fjernet i forbindelse med ulike prosjekter (etablering av barnekrok, ombygging av galleri i forbindelse med bygging av HC-toalett, installering av Bösendorfer flygel m.m.), og det er per 2026 ca. 240 sitteplasser.

Rett ved kirka ligger Tranby menighetshus hvor det er ansattkontorer, forsamlingslokaler og aktivitetsrom. Her forgår aktiviteter for barn, ungdom og voksne, samt utleie til minnesamvær, selskaper, kurs med mer. 

Adkomst til stedet er via fylkesvei 282.

## Referanser


## Eksterne lenker
* Jubileumshefte 2005
* Lier kirkelige fellesråd om kirken
* Tranby kirke i «Norges kirker»
* 
*
Gulsrud kirke

**Gulsrud kirke** er en langkirke fra 1931 i Modum kommune i Buskerud. Den er en del av Den norske kirke og hører til Eiker prosti i Tunsberg bispedømme.

Byggverket er tegnet av Sverre Poulsen, er i tre og har 150 sitteplasser. 

Kirken ble reist av Gulsrud kvinneforening etter at et kapell fra 1906 brant i 1930.

Altertavlen er av Anders Kongsrud og fremstiller Jesus som 12-åring i tempelet. Altertavlen er fra samme år kirken ble reist, det samme er prekestolen. Kirken har et harmonium i tillegg til et piano i skipet. Døpefonten er malt grå og har staffering av rødt og gull. 

Gulsrud kirke har en kirkeklokke fra Olsen Nauen Klokkestøperi med innskriften «Kom hver en alder hør Herren kalder». 

Adkomst til stedet er via fylkesvei 284.

## Litteratur
* Alf Henry Rasmussen (red.): *Våre kirker - norsk kirkeleksikon*, side 535, Vanebo forlag 1993, ISBN 82-75-27022-7

## Eksterne lenker
* Modum kirkelige fellesråd
* Gulsrud kapell fra Norges Kirker
*
Heggen kirke

**Heggen kirke** er en korskirke i stein fra omkring år 1200 i Modum kommune, Buskerud. Kirken feiret sitt 800-årsjubileum i 1997. Den er en del av Den norske kirke og hører til Eiker prosti i Tunsberg bispedømme.

Kirken var opprinnelig en enskipet langkirke med rektagulært kirkerom, et mindre, rektangulært kor og et apsis i øst.Den kan ha lignet på Stein kirke i nærheten.
Den ble utvidet til korskirke i 1697 og ble også utvidet i 1832 med nytt korparti, og i 1878. den ble også restaurert i 1928 og 1996. 

Altertavlen er fra 1698 og prekestolen er noen år yngre. Kirken inneholder blant annet den eldste norske kopien av Leonardo da Vincis «Nattverden».

Kirken har en messehagel fra 1764, og et eksemplar av Christian IVs Bibel. Heggenfløyen er en middelaldersk skipsfløy av den norrøne typen *veðrviti*, etter lokal tradisjon er knyttet til Heggen kirke. Heggenfløyen er siden 1920 i Universitetets oldsaksamling. 

Adkomst til stedet er via Heggenv. og Rv284.


Heggen kirke T062 01 0192.jpg|Interiør
Katekismetavle fra Heggen NF.1903-0112.jpg|Katekismetavle

## Referanser


## Eksterne lenker
* 
* 
* Modum kirkelige fellesråd
* Heggen kirke i «Norges kirker»
Frogner kirke (Lier)

**Frogner kirke** er en korskirke fra 1694 i Lier kommune, Buskerud fylke.

Byggverket er i stein og har 370 plasser.

Kirken er bygd på restene av en middelalderkirke som brant ned etter et lynnedslag i 1651. Denne kirken nevnes første gang i 1327, men den var sannsynligvis fra før 1200-tallet.

Adkomst til stedet er via Fv23 og Rv285.

## Referanser


## Eksterne lenker
* Lier kirkelige fellesråd om kirken
* 
*
Gullaug kirke

**Gullaug kirke** er en langkirke fra 1905 i Frogner sogn i Lier kommune i Buskerud.

Byggverket er i tre og har 100 plasser.

## Eksterne lenker
* Juileumshefte hos Lier kirkelige fellesråd
* Fellesrådets nettsted
*
Vaaraan kristelige ungdomsforening

**Vaaraan kristelige ungdomsforening** (først **Ungdomsforeningen Vaaran**) var en kristelig ungdomsforening i Modum stiftet 3. april 1898 med motto «For aandfyldt virke i stat og kirke». Foreningen ble nedlagt i 2008. 

Foreningen ble dannet etter initiativ fra sogneprest Mathias Evensen Amlund og det første året var det 120 medlemmer. I begynnelsen ble det holdt møter på Drammenselvens Bruksskole. Den hadde som regel møter hver annen søndag i vinterhalvåret. I tillegg til hovedmøtene fikk Vaaraan underavdelinger for sangkor, hornmusikk, håndarbeidslag, og leselag.

I 1903 ble foreningen tatt opp i Norges kristelige Ungdomsforbund. I 1904 gikk foreningen gjennom en krise som førte til kraftig nedgang i medlemstallet. 

I 1906 fikk de eget bibliotek. De kjøpte nytt piano i 1907 og huset det første turnpartiet i Geithus og den første fotballklubben i Modum. De hadde egen syforening og drev med sløyd, bokbinding, opplysningarbeid om tuberkulose og engelskundervisning. Fra 1917 hadde de drevet hagebruk på et område som ble utlånt av papirfabrikken.

Da Drammenselvens Bruksskole skulle selges i 1923 stilte Buskerud krets ett av sine soldathjem som garanti for lån til bygging av nye lokaler. Grunnen ble gitt av Drammenselvens papirfabrikker og uthuset ble bygget, stod ferdig i 1921 og hadde kostet 1600 kroner. Hele huset kostet 30 000 kroner og var finansiert med lån fra Åmot kapell, Drammens Sparefond og Tuberkulosefondet. Lokalet Vaaraan ble innviet 28. desember 1924 og i 21. februar 1928 ble lokalet også innviet som interimskirke. 

Ungdomsforeningen brukte huset til mer enn kirkelige aktiviteter og foreningen rapporterte at Vaaraan på et tids vært ett av de travleste ungdomshusene i Modum.

Konfirmantundervisningen for ungdom fra Geithus ble i lang tid drevet fra Vaaraan. Det ble også drevet speiderarbeid på Vaaraan. Gjennom 1980-årene ble lokalet ombygd. I 1998 rommet lokalet Vaaraan gudstjenestlige aktiviterer, Eldres Hyggestund, konfirmasjonsundervisning og foreninger som Modums lokalavdeling av NHL og Modum Handikaplag. Huset ble også brukt til selskaper. Det ble holdt gudstjenester inntil 2003.

Ved 100-årsjubileet i 1998 slet ungdomsforeningen økonomisk og bestod av åtte medlemmer hvor de eldste hadde passert 70 år. 

Foreningen ble nedlagt i 2008 og bygningen ble overført til Modum menighet. Utgiftene ble for store for Modum Kirkelige fellesråd og i juni 2013 ble det siste eldres hyggestund holdt og huset lagt ut for salg. Vaaraan kapell ble solgt til en pastor i TV Visjon Norge i 2014.

## Ledere
*1898-1902 - Pastor Amlund 
*1902-1903 - Lærer Ole Olsen 
*1904-1908 - Sogneprest Amlund (Mathias Evensen Amlund, 1865-1929)
*1908-1911 - Lærerinne Anne Olsen 
*1912-1929 - Sogneprest Amlund 
*1929-1937 - Kjøpmann Aug. Tangerud 
*1938-1953 - Formann Jonas Iversen 
*1954-1958 - Sogneprest Borgerud 
*1958-1960 - Gunna Magnussen 
*1961-1962 - Sogneprest Borgerud 
*1963-1964 - Pastor Riiber 
*1965-1969 - Sogneprest Rødberg 
*1970-1998- - Aslaug Jahren

## Referanser
Nykirke (Modum)

**Nykirke** er en tømret langkirke innviet 3. november 1847 og ligger i Modum kommune i  Buskerud. Kirken erstattet en stavkirke fra tidlig 1300-tallet som ble ombygd til en tømret korskirke i siste halvdel av 1600-tallet. Nykirke tilhører Modum kirkelige fellesråd og inngår i Modum menighet, som videre inngår i Eiker prosti i Tunsberg bispedømme.

Kirken har cirka 350 plasser.

Altertavlen og døpefonten ble antagelig utført av Nicolai Larsen Borg (1673–1764), mens prekestolen trolig ble skåret av Thomas Olsen Blix (1676–1729). Alle tre ble forært kirken i tiden 1725–1736 av kanselliråd Nicolai Schwartz (1670–1753).

Adkomst til stedet er via Fv149 og Rv287.

## Stavkirken
Den første kirken på stedet, var en stavkirke som kan ha blitt reist der tidlig på 1300-tallet. Egen prest omtales der i 1331 og 1334, så kirken må ha blitt oppført før den tid. Grunnen ble avstått fra gården Buskerud, som i middelalderen ble kalt Biskopsrud. Før reformasjonen i Norge må man regne med at gården tilhørte bispegodset og at stavkirken som ble reist der opprinnelig var ei gårdskirke. Kirken har imidlertid fungert som sognekirke og ga navn til sognet.

Etter reformasjonen ble kirken anneks til Heggen kirke og gården innlemmet i krongodset. Gården ble fogedgård, men gikk videre over i privat eie i 1668. I 1660-årene fikk stavkirken nytt kor og tverrarmer av tømmer. Ombyggingen til korskirke førte til at stavkirkens opprinnelige skip i ettertid utgjorde vestre korsarm. I 1692 ble imidlertid det gamle stavkirkeskipet erstattet av en tømret del. Dermed var siste rest av stavkirken borte.

## Galleri

Fil:Nykirke_Modum.JPG|Nykirke
Fil:Nykirke_Modum_TRS_2.jpg|Nykirke


## Referanser




## Eksterne lenker
* 
* 
* Modum kirkelige fellesråd
* Nykirke kirke i «Norges kirker»
*
Olavskirken (Modum)

**Olavskirken** er et sekskantet bygg fra 1976 i Modum kommune i Buskerud. Kirken fungerer som sykehuskapell for Modum Bad.

Byggverket er i tre og har 220 plasser, og arkitekt er Erik Wilhelm Jordan (1920–2004)

## Litteratur
* 

## Eksterne lenker
* 
* Olavskirken i «Norges kirker»
* Modum bad om kirken
Rud kirke

**Rud kirke** er en langkirke fra 1917 som ligger på Drolsum i Modum kommune i Buskerud. Den er en del av Den norske kirke og hører til Eiker prosti i Tunsberg bispedømme.

Kirken ble alvorlig skadet av brann i 1969 og dagens altertavle er en kopi av den første altertavlen.

Byggverket er i tre og har 175 plasser.

## Bildegalleri

Ringeriksveien gjennom Drolsum, Modum kommune (Rud kirke vises).jpg|Ringeriksveien og Rud kirke
Rud kirke, Modum kommune (nattfoto).jpg|Rud kirke, nattfoto


## Referanser


## Eksterne lenker
* Modum kirkelige fellesråd
* Rud kapell i «Norges kirker»
* 
*
Snarum kirke

**Snarum kirke** er en enskipet langkirke med vesttårn, reist som murverk i rød teglstein i tidsrommet 1868–1869 på Snarum i Modum kommune i Buskerud. Det ble gitt tillatelse til å reise ny kirke i en kongelig resolusjon gitt i 1865, og den nye kirken ble påbegynt i 1868 og innviet 21. oktober 1869. Kirken inngår Den norske kirke og tilhører Modum menighet og forvaltes av Modum kirkelige fellesråd i Eiker prosti, som er en del av Tunsberg bispedømme. Adkomst til kirken går via Krøderveien–Lofthusveien fra sør eller Snarumsveien–Lofthusveien fra nord.

Arkitekt for kirken var Georg Andreas Bull. 

Kirkerommet har cirka 230 sitteplasser. Det er parkeringsplass ved kirke, men ingen særskilte HC-merkede plasser. Det er HC-vennlig toalett på plassen, men det er usikkert om det er tilgang til kirkerommet for rullestolbrukere, herunder rullestolplasser i kirkerommet.

## Interiøret
Kirken har pussede og hvitmalte vegger innvendig. Himlingen og inventaret er for en stor del eiketremalt. Korets sørvindu består som et glassmaleri av oppstandelsen og er utført av Borgar Hauglid.

Prekestolen står på nordsiden ved korbuen og har oppgang gjennom muren fra sakristiet. Den er eiketremalt og har fire hele og to halve fag. Hvert av de hele fagene har to smale fyllinger med ornamentale masverk i gotiserende stil. Bunnen er traktformet på en kraftig sokkel.

Alter og altertavle er oppført som én enhet, og alteret har dør på baksiden. Altertavlen er et maleri av «Jesus i Getsemane» og er malt av Eilif Peterssen i 1898. Alterringen er 7-sidet og har små, dreiede balustre og overligger med rundbuer. Den er eiketremalt og knefall med rød plysj.

Døpefonten står ved siden av prekestolen og er eiketremalt i gotiserende stil og er 8-kantet med lav kum, som bæres av en slank søyle på en profilert fot.

Korskillet er markert av en lav skranke med fasede pilarer som bærer en rundbuet overligger og ei dekklist med buet overside. Eiketremalt.

Skipet har benker med lukket rygg med liggende fyllinger. Opprinnelig var imidlertid benkeryggene åpne. Benkevangene er sveifet med rund bekroning, profilert utladning med knekk, vulst og knekk ved setet. Eiketremalt.

Vestgalleriet har orgel og konstruksjonen er lagt opp i muren og støttes av en drager over 4 søyler. Fra hver søyle springer det ut 4 sveifede knekter, to mot drageren og to mot galleribjelkene. Brystningen har fyllinger i enkelt rammeverk og springer rettvinklet frem ved det ytterste søylepar og ytterligere har den fremspring med skråsider mot midtfeltet. Eiketremalt.

Orgelet i den gamle tømmerkirken ble opprinnelig overført til den nye, men erstattet av et nytt pipeorgel med fem stemmer, bygget av bygget av Olsen & Jørgensen omkring år 1900. Dette var opprinnelig mekanisk, men er siden ombygd og elektrifisert.

## Galleri

Fil:Snarum_kirke_TRS_2.jpg|Snarum kirke
Fil:Snarum kirke.jpg|Snarum kirke
Fil: En gudstjeneste i den gamle Snarum kirke i Modum præstegjeld.jpg|Gudstjeneste i gamle Snarum kirke i 1702, illustrasjon fra *Nordiske Billeder*, fjerde bind, København 1870.


## Referanser




## Eksterne lenker
* 
* 
*
Bassist

**Bassist** brukes om en person som spiller musikkinstrumentet bassgitar eller kontrabass, uavhengig av stil. Begge disse instrumentene brukes i en rekke musikksjangere og kalles ofte «bass». Noen få bassister spiller mandobass.
Mjøndalen kirke

**Mjøndalen kirke** er en arbeidskirke fra 1983 i Drammen kommune i Buskerud. Den er en del av Den norske kirke og hører til Mjøndalen sogn i Drammen og Lier prosti i Tunsberg bispedømme.

## Historie
Før Mjøndalen kirke ble oppført sognet Mjøndalen til Nedre Eiker kirke.

## Kirkebygget
Kirken ble oppført sentrumsnært i Mjøndalen mellom Veiavangen ungdomsskole og Mjøndalen stasjon i 1983 etter tegninger av arkitekt Elisabeth Breen Fidjestøl. Byggverket består av et kirkerom og en tilstøtende menighetssal, to kjøkken, kontorer, lagerrom, kapell, garderober, toaletter og en ungdomssal med tilstøtende peisestue. Det er oppført i tegl og tre og har 380 sitteplasser. I 2017 startet en pengeinnsamling til nytt klokketårn som ble oppført i 2020.

## Innventar
Prekestolen er utformet av Mathias Døviken og Øivind Amundsen i 1983, de sto også for døpefonten i samarbeid med kirkens arkitekt Elisabet Fidjestøl. Altertavlen er et glassmaleri ved navnet «Strømmer av levende vann», utført av Hans L. Rasmussen i 1983.

## Gravlund
Mjøndalen gravlund ligger på sørsiden av Drammenselva, øst for Mjøndalen sentrum på Rygh-kollen, rundt 2 km øst for kirken.

## Referanser
Nedre Eiker kirke

**Nedre Eiker kirke** er en langkirke fra 1860 i Krokstadelva i Drammen kommune, Buskerud fylke. Den er en del av Den norske kirke og hører til Eiker prosti i Tunsberg bispedømme.

Grunnstenen til kirken ble nedlagt 22. oktober 1858, og grunnarbeidene ble påbegynt. I løpet av ett år var kirkebygget under tak, og 21. november 1860 ble kirken innviet. Til jubileet i 2010 ble det bygget nye rom i kjelleren blant annet en menighetssal.

## Bygningen
Bygningen er i tre og har 476 plasser. Den er tegnet av arkitekt Wilhelm Hanstein.

Altertavlen har et maleri av Christen Brun.

## Glassmalerier
Kirken har 23 glassmalerier, 10 på hver langvegg og tre øverst i korveggen. De er laget av Carsten Lien, overlærer ved Statens håndverks- og industriskole. Den restaurerte kirken  med glassmaleriene på plass  ble gjenåpnet 15. desember 1957.

## Se også
* Liste over kirker, kapell og gravlunder i Drammen

## Referanser


## Litteratur
* Sigrid og Håkon Christie; *Norges kirker, Buskerud bind 2* Oslo 1986 s 400-404
* 

## Eksterne lenker
* 
* Sigrid Marie Christie, Håkon Christie. Nedre Eiker kirke  i *Norges Kirker* utgitt av NIKU og KA
* Nedre Eiker kirke (Nedre Eiker menighet)
* Nedre Eiker kapell (Nedre Eiker menighet)
* Kunsthistorie.com 
* 

Fil:Nedre Eiker kirke mai 2018 inngang.jpg|Vestsiden med inngang
Fil:Nedre Eiker kirke mai 2018 sørfra (1).jpg|Sett fra sørsiden av elva
Fil:Nedre Eiker kirke T065 01 0035.jpg|Mot koret
Tabor kapell

**Tabor kapell** ligger på Viksetra i nærheten av Hagatjern i Mjøndalen. Kapellet er privateid, men benyttes til gudstjeneste av Mjøndalen menighet. Kapellet ble oppført i 1906 og innviet 13. januar 1907 av prost Sønderaal. Kapellet har 45 sitteplasser og er en langkirke i tre med en takrytter på mønet nær inngangen. Menighetsbladet for mai 1956 melder at kapellet på Vikseter, Tabor, har fått et meget pent eksteriør, det som gjenso var å sette litt farge på interiøret.

## Interiør
Det skal ha et elektrisk orgel av typen *Vestrheim* fra 1964. Utstyrt med en kirkeklokke. Prekestol i tre fra 1978, utført av Mathias Døviken. Altertavle fra 1907 «Jesus som 12-åring i Templet». Lysestake, vase og alterduk fra 1970.

## Se også
* Liste over kirker, kapell og gravlunder i Drammen

## Referanser


## Eksterne lenker
* Nedre Eiker kirkelige fellesråd 
* Nytt fra Mjøndalen menighet nr. 3/2007, s. 4-5
Chris Boucher

**Chris Boucher** (1943–2022) var en britisk manusforfatter, som er kjent for sine manus innen sjangrene science fiction og krim.

Han skrev *[[Doctor Who]]*-historiene *[[The Face of Evil (Doctor Who)|The Face of Evil]]*, *[[The Robots of Death (Doctor Who)|The Robots of Death]]* og *[[Image of the Fendahl (Doctor Who)|Image of the Fendahl]]* i 1970-årene. Et av hans bidrag til *Doctor Who* var personen Leela, spilt av Louise Jameson, som var en følgesvenn av Doktoren. Boucher fikk i oppdrag å skrive disse historiene av daværende manusredigerer Robert Holmes, som senere anbefalte Boucher som manusredigerer for science fiction-serien *[[Blake's 7]]*. Boucher hadde denne stillingen i alle fire sesongene av *Blake's 7*. Han skrev også flere episoder selv, inkludert den siste episoden. I 1987 skapte han serien *[[Star Cops]]*, som kombinerte science fiction og krim. Den varte i bare ni episoder.

I 1970-årene var han også manusredigerer av den andre sesongen av dramaserien *Shoestring*, som handlet om privatdektiven og radioprogramlederen Eddie Shoestring. Etter *Blake's 7* skrev han for politiserien *Juliet Bravo* og deretter redigerte han manus for *[[Bergerac (TV-serie)|Bergerac]]* til slutten av 1980-årene.

Alle disse TV-seriene ble produsert internt hos BBC og vist på BBC One, unntatt *Star Cops*, som ble vist på BBC Two. Han jobbet også i en kort periode på ITVs *The Bill* i midten av 1980-årene.

I de siste årene har han skrevet *Doctor Who*-romaner for BBC Books og en serie hørespill utgitt på CD kalt *Kaldor City*, som kombinerer elementer fra *Doctor Who*-historien *The Robots of Death* og hans manus for *Blake's 7*.

## Romaner
* Doctor Who: *Last Man Running* (1998, ISBN 0-563-40594-5).
* Doctor Who: *Corpse Marker* (1999, ISBN 0-563-55575-0).
* Doctor Who: *Psi-ence Fiction* (2001, ISBN 0-563-53814-7).
* Doctor Who: *Match of the Day* (2005, ISBN 0-563-48618-X).

## Referanser


## Eksterne lenker
* .
* Intervju om ''Star Cops'' hos ''The Anorak Zone''.
* Intervju om ''Blake's 7'' hos ''The Anorak Zone''.
* Intervju om ''Shoestring'' hos EddieShoestring.com.
Nes fjellkirke

**Nes fjellkirke** er fra 1994 i Nesbyen kommune i Buskerud.

## Litteratur
* Nes og Flå menighetsblad, nr. 3/2009, s. 9
Vikersund menighetssenter

**Vikersund menighetssenter** fra 1980 er i Vikersund i Modum kommune i Buskerud.

Byggverket er i tre og har 150 plasser. Det eies av Modum menighet og Vikersund Normisjon, og avløste et bedehus fra 1899 som ble innviet som kapell i 1901. Det inneholder et kapell som brukes til gudstjenester ca. en gang per måned.

## Referanser


## Litteratur
*
Nes kapell

**Nes kapell** er gravkapellet på Nes kirkegård i Nesbyen i Buskerud fylke. Kapellet er en korskirke som ble oppført i 1953–54. Det er laget som en etterligning av den lokale stavkirken, som ble revet nesten hundre år tidligere.

Adkomst til stedet er via Fv214 og Rv7.

## Referanser


## Kilder
*
Nes kirke (Nesbyen)

**Nesbyen kirke** er en korskirke fra 1862 i Nesbyen kommune, Buskerud fylke. Den erstattet i sin tid en stavkirke som stod ca. 500 meter lenger nordvest og ble revet i 1862.

Byggverket er i tre og har 400 plasser.

Kirken blir på folkemunne kalt *Hallingdalsdomen* fordi det er den største kirken i Hallingdal. Frosta kirke ble et par år senere oppført etter samme tegning.

På kirkegården står et relativt stort gravkapell fra 1954 som er modellert etter eller inspirert av den tidligere stavkirken.

## Referanser


## Litteratur
* 
* 

## Eksterne lenker
* Gamle Nes 
* 
*
Nore kirke

**Nore kirke** er en langkirke  i Nore og Uvdal kommune, Buskerud fylke. Den ble tegnet av Jacob Wilhelm Nordan og oppført av Gulbrand Johnsen i 1879–80, med innvielse 5. oktober i sistnevnte år.

Byggverket er i tre og har 345 plasser.

## Referanser


## Eksterne lenker
* 
* Nore kirke i «Norges kirker»
* Nore kirke hos Arc!
*
Skjønne kirke

**Skjønne kirke** er en langkirke i Nore og Uvdal kommune i Buskerud. Kirken ble tegnet av Henrik Nissen og oppført i 1879-80 av byggmester Gulbrand Johnsen, som også oppførte nabokirken Nore (tegnet av Jacob Wilhelm Nordan) samtidig. De to kirkene ble innviet samme dag, 5. oktober 1880.

Kirken er laftet, bortsett fra tårnet, som er i bindingsverk. Antall sitteplasser er ca. 230.

## Referanser


## Eksterne lenker
* Skjønne kirke i Norges kirker
* 
* Artemisia.no
*
Tunhovd kirke

**Tunhovd kirke** er en langkirke fra 1942 i Nore og Uvdal kommune, Buskerud fylke. Byggverket er i tre og panelt tømmer, og den har 150 sitteplasser. Den tilhører Nore prestegjeld.

Bygda Tunhovd fikk i 1935 egen gravplass, dette gjorde at man også begynte planleggingen av en kirke her. Det ble samlet inn penger, og en Maja Gundersen donerte et større beløp. Dette gjorde at de kunne begynne byggingen i 1941, og den stod ferdig i 1942. Den 30. september 1945 ble Tunhovd kirke innviet av biskop Eivind Berggrav.

Kirken har to kirkeklokker, fra 1934 og 1955. Orgelet er et Eriksen-Svendsen orgel fra 1866 som ble overtatt fra Svinndal kirke i 1950 og restaurert i 1981.

## Referanser


## Litteratur
* 
* 

## Eksterne lenker
* Sigrid Marie og Håkon Christie: Tunhoved kapell i «Norges kirker»
* 
*
Uvdal kirke

**[[Uvdal kirke]]** er en langkirke fra 1893 i Nore og Uvdal kommune, Buskerud fylke. Kirken er bygd i dragestil og har 350 plasser. Uvdal kirke må ikke forveksles med Uvdal stavkirke. 

Uvdal kirke erstattet den gamle stavkirken Uvdal stavkirke som menighetskirke. Stavkirkens plassering var blitt avsides etter at kommunikasjonssystemet i Uvdal var lagt om. Den nye kirken ble derfor bygd i bunnen av dalen, i det nye bygdesenteret. 

Kirken gjennomgikk en omfattende restaurering i perioden 1961 – 1963. Kirkeklokkene og orgelet er fra 1967. 

Alterbildet har Jesus Kristus og disiplene på vei til Emmaus som motiv, og er malt i 1939. 

Kirken blir ofte besøkt av turister som tror det er Uvdal stavkirke. 

## Referanser


## Eksterne lenker
* Sigrid og Håkon Christie: Uvdal kirke i «Norges kirker»
* 
*
Ben Aaronovitch

**Ben Aaronovitch** (født 1964 i London) er en engelsk manusforfatter som har skrevet for TV-serier som *[[Doctor Who]]*, *Casualty*, *Jupiter Moon* og *Dark Knight*. Han er sønn av økonomen Dr. Sam Aaronovitch og den yngre broren av skuespilleren Owen Aaronovitch og journalist David Aaronovitch.

Han skrev *Doctor Who*-historiene *[[Remembrance of the Daleks (Doctor Who)|Remembrance of the Daleks]]* og *[[Battlefield (Doctor Who)|Battlefield]]* så vel som tre *Doctor Who*-romaner for Virgin Publishings *New Adventures*-serie og en roman for Big Finish Productions. Han holder nå på med å lage en ny versjon av science fiction-serien *[[Blake's 7]]* og en roman basert på TV-serien *[[The Prisoner]]*.

Aaronovitch skrev også romanen basert på *Remembrance of the Daleks*. Dette var den første romanen basert på en *Doctor Who*-historie med daleker siden *[[Destiny of the Daleks (Doctor Who)|Destiny of the Daleks]]* fra 1979.

## Referanser


## Eksterne lenker
* 
* .
Fiskum kirke

**Fiskum kirke** er en korskirke innviet i 1866 i Øvre Eiker kommune i Buskerud. Den er en del av Den norske kirke og hører til Eiker prosti i Tunsberg bispedømme. Den er bygget er i tegl og har 210 plasser.

Adkomst til stedet er via Fv 73.

## Historie

Den nye kirken ble plassert på gården Darbus grunn ca. 0,5 km nord for den gamle middelalderkirken Fiskum gamle kirke.

Kirke ble innviet i 1866 og var laget etter tegninger av A.F.W. von Hannos og Heinrich Ernst Schirmer. Kirken brant etter et lynnedslag i januar 1902.

Murene ble ansett å være brukbare, og gjenreisingen av kirken ble gjennomført i 1903, da med et høyere tårn. Den var tegnet av arkitekt Jørgen Haslef Berner, i en nygotisk stil. Kirken er oppført av tegl som korskirke med vesttårn, Teglmurene var upusset utvendig og koret hadde tre østvendte spissbuede vinduer. Altertavlen hadde maleri av nedtagelsen fra korset, en kopi ved G. Lammers 1862, ble reddet i brannen 1902 og fikk ny ramme med spissbue. Natten til l. januar 1940 ble kirken igjen rammet av brann.

Arkitekt Arnstein Arneberg utarbeidet tegninger til gjenreising av kirken, som kunne innvies 22. mai 1945. Noen vinduer ble gjenmurt og de øvrige fikk redusert bredden betydelig og korets to østvinduer forlenget ned til ca. 30 cm over gulvet. Vinduene har kulørt antikkglass, i sakristiet signert Leonard Christiansen glassmester 1942. Kirken ble utvendig pusset og hvittet. Den tofløyede døren beslått med metallplater og fikk forgylte smijernsornamenter under buen, og det ble bygget et vindfang innenfor døren. Den nye altertavle er malt av Axel Revold med motivet oppstandelsen. Det gamle alterbilde, med nedtagelsen fra korset, er opphengt på østveggen i nordre tverrskip. Den åttekantete døpefonten i marmor er fra 1866, og ved muren bak døpefonten er en portalformet ramme, angivelig fra et alter i en gammel fransk kirke, forært av fru Else Mustad, Oslo. Det elektriske orgelet er bygget av J.H. Jørgensen 1941 og forært av Mina Markerud i Fiskum.

## Se også
* Fiskum gamle kirke

## Referanser


## Eksterne lenker
* Sigrid Marie Christie, Håkon Christie. Fiskum kirke i *Norges Kirker* utgitt av NIKU og KA
* Arc
*
Bakke kirke (Øvre Eiker)

**Bakke kirke** er en langkirke fra 1883 i Øvre Eiker kommune, Buskerud fylke. 

Byggverket er i tre og har 250 sitteplasser. Arkitekt for kirken var D. Omejer, byggmester A. Eilertsen.

Kirken ligger i Bakke sogn, som er en del av Eiker prosti  i Den norske kirke.
Adkomst til stedet er via Fv62 og Fv64. Kirkens ansatte har kontor ved Øvre Eiker kirkelige fellesråd på Haug Menighetsenter.

Dette er den andre kirken på stedet. Den første sto fra den var ferdig i 1804 til den ble revet i forbindelse med bygging av ny kirke. Kirken fra 1804 skal ifølge Lorentz Dietrichson ha vært åttekantet.

Kirken har kor i vest og hovedinngang i øst. Kirkerommet har lang, rektangulær grunnplan. Kirken er av laftet tømmer og ble bordkledd utvendig i 1889. 

Interiøret fra 1883 ble kraftig forandret i 1955, arkitekten var Finn Bryn. Glassmaleriene over alteret, som forestiller Peter og Paulus, ble flyttet ned og ut til siden. De to høytsittende vinduer på korgavlens ble dekket til. Ny himling med skrå sidefelter ble lagt under midtskipets opprinnelige himling som lå på saksesperrene. Altertavlen fikk ny ramme og prekestolen ble senket og benkene fornyet. De langsgående gallerier ble tatt ned og nytt galleri oppført langs østveggen. Tømmerveggene ble kledd med gipsplater som ble malt. Det nye hvelv over midtskipet ble dekorert.

Altertavle er oljemaleri på lerret av Oppstandelsen, kopi etter Tidemand ved Gustav Wentzel 1883. Opprinnelig har maleriet tilhørt en ny-gotisk altertavle med søyler og fiale på hver side. Døpefonten i tre er fra 1803, overmalt i 1955. To lysekroner i glass den ene er fra 1700-tallet. Det gamle orgel var bygget av orgelbygger Nielsen, Chra. 1883. Nytt orgel med 18 stemmer ble bygget av Konrad Kristiansen fra Danmark i 1963. 

To klokker, en med diameter 66,5 cm og høyde 64,5 cm med inskripsjon «Støbt af Anders Riise ved Tønsberg 1830» og en med diameter 82,5 cm, synlig høyde 70,5 cm «No 67 Støbt efter Christi fødsel 1862 af O. Olsen & Søn paa Nauen gaard ved Tønsberg» og på siden står det «Fra taarnet vide kalder min klang menneskens børn til kirkegang jeg bringer dem trøst for verdens nød jeg ringer dem inn til hvilen sød». 

## Referanser


## Litteratur
* Bakke kirke 100 år 1883-1983 (PDF-hefte)

## Eksterne lenker
* 
* 
* Øvre Eiker kirkelige fellesråd
* Eiker.org
* Lokalhistoriewiki
* Eiker leksikon


Fil:Bakke kirke T063 01 0257.jpg|Mot koret før restaureringen i 1955
Fil:Bakke kirke mot orgelet T063 01 0119G.jpg|Mot orgelgalleriet
Stephen Gallagher

**Stephen Gallagher** (født 13. oktober 1954 i Salford i Lancashire i England) er en britisk forfatter.

Han skrev historiene *[[Warriors' Gate]]* (1981) og *[[Terminus]]* (1983) for TV-serien *[[Doctor Who]]* og manus for seriene *Rosemary & Thyme* og *Bugs*. Han hadde også jobben som script consultant på sistnevnte sammen med Brian Clemens. Gallagher skrev også manuset basert på sin egen roman *Chimera* for ITV, regisserte serien basert på *Oktober* og skrev episoden *The Kingdom of Bones* for BBCs serie *Murder Rooms*.

Gallagher skapte og skrev TV-serien *Eleventh Hour* hvor Patrick Stewart spilte hovedrollen. Han forlot senere serien fordi produsentene forandret på manusene.

Han har brukt flere psevdonymer, se under.

## Bibliografi
### Romaner og andre utgivelser
* *The Last Rose of Summer* &ndash; 1978 (senere revidert og gitt ut med tittelen *Dying of Paradise*)
* *Saturn Three* &ndash; 1980 (basert på en film)
* *Silver Dream Racer* 1980 (basert på en film, som John Lydecker)
* *Chimera* &ndash; 1982
* *Doctor Who: Warriors' Gate* &ndash; 1982 (som John Lydecker)
* *Dying of Paradise* &ndash; 1982 (som Stephen Couper)
* *Doctor Who: Terminus* &ndash; 1983 (som John Lydecker)
* *The Ice Belt* &ndash; 1983 (som Stephen Couper)
* *The Kids from Fame* &ndash; 1983 (som Lisa Todd)
* *The Kids from Fame II* &ndash; 1983 (som Lisa Todd)
* *Follower* &ndash; 1984
* *Valley of Lights* &ndash; 1987
* *Oktober* &ndash; 1988
* *Down River* &ndash; 1989
* *Rain* &ndash; 1990
* *The Boat House* &ndash; 1991
* *Nightmare, With Angel* &ndash; 1992
* *Red, Red Robin* &ndash; 1995
* *Journeyman: The Art of Chris Moore* &ndash; 2000 (faglitteratur)
* *White Bizango* &ndash; 2002
* *Out of His Mind* &ndash; 2004 (novellesamling)
* *The Spirit Box* &ndash; 2005
* *The Painted Bride* &ndash; 2006

## Referanser


## Eksterne lenker
* Stephen Gallaghers nettsted
* Stephen Gallaghers blogg
* .
Veggli fjellkirke

**Veggli fjellkirke** er en kirke fra 1992 i Rollag kommune i Buskerud.

Kirken har 100 plasser. Det er ikke kirkegård ved fjellkirken.

Arkitekt for fjellkirken var Hans Halvorsen, og byggmester var den tidligere skøyteløperen Alf Einar Eriksrud.

## Kilder
*
Thora Wettergren

**Thora Wettergren ** (1859&ndash;1950) var en norsk industrileder, pensjonateier og lærer.

Hun var datter av sakfører Johan Wettergren som bosatte seg på garden Fagervik ved Tysse i 1865. Han kjøpte i 1885 en parsell fra den gamle sorenskrivergården på Ynskjebjør i Dale i Sunnfjord.

Thora Wettergren ble tilsatt  som disponent ved Dale Kloggfabrikk i 1911, og ble dermed den første kvinnelige industrilederen i Sogn og Fjordane. Hun ledet fabrikken frem til 1918.

Hun var en uvanlig kvinne for sin tid. Det fortelles at hun var den eneste kvinnen i bygda som gikk i bukser. Hun var også en ivrig sportsfisker og kunne ofte sees med bambusstangen på vei til fiskevannene på fjellet.

På Ynskjebjør i Dale startet hun sommerpensjonatet Skovly. Hun var også lærer ved Nikka Vonens Pigeinstitutt (jenteskule/pikeskole/pensjonatskole) på Steia. 

## Referanser


## Kilder
* NRK.no – Fylkesleksikon
Veggli kirke

**Veggli kirke** er en langkirke fra 1859 i Rollag kommune, Buskerud fylke. Den er oppført etter typetegninger av Christian Heinrich Grosch.

Byggverket er i tre og tømmer og har 160 plasser.

Den ble oppført like ved Veggli stavkirke, som ble revet to år senere.

## Referanser


## Litteratur
* 

## Eksterne lenker
* Sigrid og Håkon Christie: Veggli kirke i «Norges kirker»
* Bernt Eggen: Veggli kirke  (hos Terra Buskerud)
* 
* Rollag prestegjeld 
*
Bingen kapell

**Bingen kapell** er en langkirke fra 1924 i Øvre Eiker kommune, Buskerud fylke. 

Byggverket er i tre og har 100 sitteplasser. Kirken er tegnet av Alfred Christian Dahl og ble innviet 22. oktober 1924.

Kirken ligger i Bakke sogn, som er en del av Eiker prosti  i Den norske kirke.

Kirken har rektangulært skip og smalere, kvadratisk kor, inntil skipets vestgavl står tårnet. Veggene er oppført i laftet tømmer kledd med stående panel utvendig og innvendig. Altertavlen er med motivet «Jesus i Getsemane» og er utført av August Klogstad i 1927. Døpefont av tre er åttekantet. Et elektrisk orgel fra 1951. Klokken er støpt av O. Olsen & Søn, Nauen 1924, å har inskripsjon «Minde fra Hans N. Ødegaard». 

## Referanser

## Eksterne lenker
*
Åros kirke

**Åros kirke** er en langkirke fra 1903 som ligger i Åros, øst på Hurumlandet i Asker kommune. Byggverket er i tre og har 150 plasser. Adkomst til stedet er via Fv11.

## Historie
Åros kirke ble innviet som kapell 28. juli 1903. Kirketomten ble gitt av Fredrik Flater ut ifra det som den gang ble kalt gården Lille Åros. I 1963–65 ble det gjennomført større utbedringer i kirken.

## Interiør
Glassmaleri: I korets østvindu med pelikan motiv utført av Arne Strand og gitt av Dalens kvinneforening i forbindelse med utbedringsarbeidene i 1963–65. Tidligere hadde koret et glassmaleri i fire felt gitt av sogneprest Tangberg.

## Inventar
Alteret var først utstyrt med tavle i 3 felter og kors i midten. Senere, i 1930, fikk kirken et maleri av Jesus i Getsemane som nå henger på korets nordvegg. I 1964 fikk alteret den nåværende utforming med et krusifiks skåret av Anth. Rørvik og gitt av Åros kirkeforening. Alterduken av hvitt lin. Under finner vi antipendium med Jesus monogram i gullbånd etter tegning av Finn Krafft og skjenket til minne om Martha Granlund. Alterstakene i støpt messing.

Døpefont med plett hvor man finner innskåret bibelsitat fra Markus 16,16.

Orgelet er bygget av J.H:Jørgensen og satt inn i perioden 1963-65.

Rituelle kar: Kalk og disk er sølvplett.

Blomstervaser i sølv med gravert innskrift fra 1973. (Else Heggums minne)

Klokker: En klokke ble gitt av Bernt Follestad til innvielsen i 1903, men senere erstattet med en klokke støpt av O. Olsen & Søn, Nauen, 1907.

## Referanser


## Litteratur
* 

## Eksterne lenker
* Åros menighet på kirken.no
* «Åros kirke» på kirken.no
* 
* 
* «Åros kapell» på norgeskirker.no
Nærsnes kirke

**Nærnes kirke** er en langkirke på Nærsnes i Asker kommune. Den har ca. 150 sitteplasser.

## Bygningen
Byggverket ble oppført som bedehus i 1893 og innviet som kapell i 1900. I 1924–1925 ble det bygget om etter planer av arkitekt Alfred Christian Dahl.

## Utsmykning
I 1969 fikk kirken to nye glassmalerier som var tegnet av kunstneren Harald Borg for glassmester Finn Hansen A/S. Motivene er henholdsvis «En frelser er oss født» fra juleevangeliet, og «Han er oppstanden» fra påskebudskapet.

## Referanser


## Litteratur
* 

## Eksterne lenker
* Slemmestad og Nærsnes menighet på kirken.no
* «Nærsnes kirke» på kirken.no
* 
* 
* «Nærsnes kapell» på norgeskirker.no
Slemmestad kirke

**Slemmestad kirke** er en langkirke fra 1935 på Slemmestad i bygda Røyken i Asker kommune. Byggverket er i tre og har 200 plasser. Arkitekt for kirken var Ivar Næss.

Det brant i kirketårnet i 2004, noe som førte til at dette måtte bygges på nytt. Orgelet gikk også tapt i denne brannen, men ble erstattet i 2007.

Det er ikke kirkegård ved kirken, men ved Slemmestad kapell.

## Referanser


## Litteratur
* 

## Eksterne lenker
* Slemmestad og Nærsnes menighet på kirken.no
* «Slemmestad kirke» på kirken.no
* 
* 
* «Slemmestad kapell» i norgeskirker.no
Eggedal kirke

**Eggedal kirke** er en langkirke fra 1878 i Sigdal kommune i Buskerud. Byggverket er i tre og har 300 sitteplasser. Kirken er tegnet av ingeniørene Støren og Steenstrup, oppført av byggmester Gulbrand Johnsen fra Nes og innviet 18. september 1878.

Kirken ligger i Eggedal sogn, som er tilknyttet Eiker prosti  i Tunsberg bispedømme. Adkomst til stedet er via fylkesvei 287.

## Referanser
Alta kirke

**Alta kirke** er en langkirke fra 1858 i Alta kommune, Finnmark fylke. Kirken er soknekirke i Alta sokn i Alta prosti.

Byggverket er i tømmer og har 230 plasser. Arkitekt for kirken var Stephen Henry Thomas.

Adkomst til stedet, som er et velkjent turistmål, er via E6 og E45.

Kirken, som ble innviet i 1858 av biskop Knud Gislesen, er den eldste bygningen i Alta sentrum. Det første orgelet ble innviet pinsedagen 1880. I sluttfasen av andre verdenskrig ble kirken sterkt ramponert, og først julaften 1945 kunne kirken igjen tas i bruk. Den er siden utbedret flere ganger, senest i 2005/06.


Bilde:Alta kirke 2.jpg|Hovedinngang 
Bilde:Alter Alta kirke.JPG|Alteret med altertavlen som har motivet «Pieta» og er av Conrad Valeur.
Bilde:Kirkerom Alta.JPG|Kirkerommet


## Referanser


## Litteratur
* 

## Eksterne lenker
* Alta kirkelige fellesråd
* 
*
Elvebakken kirke

**Elvebakken kirke** er en langkirke fra 1964 i Alta. Kirken er i betong og tre og har 354 plasser. Arkitekt for kirken var Håkon Soltveit.

Av inventar har kirken en altertavle av Ivo Pannaggi; «Kristus blir avkledd» (kopi etter El Greco, en annen kopi henger i Nasjonalgalleriet). Døpefont og prekestol er i tre, fonten er laget av Olaf Haldorsen, prekestolen av Yrkesskolen. Kirkens glassmalerier viser «Den Hellige Ånd» og «Korset» og er fra firma Finn Hansen AS.

## Referanser


## Litteratur
* 

## Eksterne lenker
* Alta kirkelige fellesråd
* 
*
Kåfjord kirke (Alta)

**Kåfjord kirke** er en langkirke fra 1837 i Kåfjord i Alta kommune, Finnmark fylke. Adkomst til stedet er via E6.

Byggverket er i tømmer og skal ha mellom 300 og 330 sitteplasser.

Kåfjord kobberverk, Alten Copper Mines, ble etablert av engelskmenn i 1826 og kirkens historie er nært knyttet til gruvedriften.
Før kirken ble bygget holdt man ofte gudstjenester i kobberverkets direktørbolig etter det anglikanske 
kirkeritualet. I 1835 fikk man innvilget tillatelse til å bygge egen kirke, som sto ferdig i 1837.

## Arkitektur
Kildene er ikke entydige om hvem som tegnet Kåfjord kirke. Noen kilder mener det er sannsynlig at det ble brukt typetegninger av Hans Ditlev Franciscus von Linstow.  Andre kilder hevder imidlertid at det var ingeniør Stephen Henry Thomas ved kobberverket som tegnet kirken. Det fortelles om en skotsk student ved navn William Dawson Hooker som i 1836 besøkte Finnmark. Han fikk i 1837 trykket sin reiseskildring fra turen, og der skriver han at Thomas hadde vist ham en kirke som var under oppbygning. Når den var ferdig, skulle den fraktes 50 miles landveien og 20 miles sjøveien, for å bli reist i Kåfjord. Erland Scheen gjengir dette i forordet til sin utgivelse av Thomas' reisedagbok fra Vestlandet, og tilføyer at det var Thomas selv som hadde tegnet kirken, som var den eneste bygningen som stod igjen etter at den tyske okkupasjonsmakten hadde utslettet Kåfjord som ledd i «den brente jords taktikk» i 1944.

## Vigsling
Kirken ble innviet av biskop Peder Christian Hersleb Kjerschow 10. september 1837.

## Kirkegården
På kirkegården finnes gravminner over familiemedlemmer av den engelske ledelsen ved i kobberverket på 1800-tallet. Her er også graven til handelsmannen Carl Johan Ruth som ble drept under Kautokeino-opprøret i 1852 og gravene til Aslak Jacobsen Hætta og Mons Aslaksen Somby som ble 
halshugd for sin deltagelse i opprøret.

Ved inngangspartiet til kirken står et monument over rallarene.

## Noter



## Referanser


## Eksterne lenker
* Alta kirkelige fellesråd
*
Komagfjord kirke

**Komagfjord kirke** er en korskirke fra 1960 i Alta kommune, Finnmark fylke. Den erstattet en kirke fra 1887 som var tegnet av Jacob Wilhelm Nordan, og som brant i 1944.

Byggverket er i bindingsverk og har 250 plasser.

## Referanser

## Eksterne lenker
* Alta kirkelige fellesråd
*  Kirkebyggdatabasen
*
Langfjord kirke

**Langfjord kirke** er en langkirke fra 1891 i Alta kommune i Finnmark fylke.

Byggverket er i tre og har 250 plasser.

Adkomst til stedet er via fylkesvei 882.

## Referanser


## Litteratur
* 

## Eksterne lenker
*  Kirkebyggdatabasen
* Alta kirkelige fellesråd
*